**Saeimas lēmuma "Par Latvijas Nacionālo bruņoto spēku karavīru dalību koalīcijas operācijā "Sentinel" Hormuza šaurumā" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms - anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artūra Krišjāņa Kariņa vadītā Ministru kabineta iecerēto darbību 203. punktu un Rīcības plāna tās īstenošanai 203.2. apakšpunktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nepastāvīgā drošības situācija Hormuza šaurumā ir izraisījusi globālus drošības un ekonomiskās stabilitātes riskus, līdz ar to Amerikas Savienotās Valstis (turpmāk – ASV) 2019. gada septembrī izveidoja Starptautiskās kuģniecības drošības atjaunošanas iniciatīvu (*International Maritime Security Construct* (IMSC)) ar mērķi iniciatīvā iesaistītajām valstīm kolektīvi apsargāt pa Persijas līci pārvietojošos kuģus, nodrošinot navigācijas brīvību un tirdzniecības plūsmas nepārtrauktību Persijas līcī, Hormuza šaurumā, Omānas līcī un Bābelmandeba šaurumā. Šīs starptautiskās kuģniecības drošības atjaunošanas iniciatīvas ietvaros apvienojušās 7 valstis – Albānija, Austrālija, Apvienotie Arābu Emirāti, Bahreina, Saūda Arābija, Lielbritānija un ASV, sadalot konflikta zonu divu operāciju – “Sentry” un “Sentinel” atbildības rajonos. Dalībai operācijā “Sentinel” ASV ir uzaicinājusi pievienoties arī citas valstis, tostarp, Latviju. Līdz šim Latvijas Aizsardzības ministrija jau ir paudusi atbalstu operācijai Hormuza šaurumā un sabiedrotie tikuši informēti, ka pēc Latvijas atbildīgo iestāžu izvērtējuma tiks sniegta atbilde par iespējām iesaistīties operācijā “Sentinel”. Uzturot interesi par dalību šajā operācijā, gan civilie, gan militārie pārstāvji no Latvijas jau ir piedalījušies operācijas plānošanas konferencēs. Uzaicinātās valstis ir aicinātas sniegt ieguldījumu un atbalstu operācijas īstenošanai ar jebkādas specialitātes personāla nosūtīšanu un NBS šobrīd būtu gatavi nodrošināt viena karavīra dalību - Bahreinas Karalistē izvietotajā operacionālajā štābā. Aizsardzības ministrija nepieciešamības gadījumā  var izskatīt iespēju palielināt personāla skaitu līdz 3 karavīriem.Atsaucoties uz aicinājumu piedalīties operācijā “Sentinel”, tiks nodrošināts atbalsts sabiedrotajiem un vienlaikus sniegts ieguldījums starptautiskajā drošībā. Tiks ne tikai stiprinātas sadarbības saiknes ar Ziemeļatlantijas alianses dalībvalstīm, bet NBS gūs arī nozīmīgu pieredzi dalībai jūras operācijā.Jāatzīmē arī, ka ASV ir nozīmīgs Latvijas stratēģiskais partneris, ar kura atbalstu tiek stiprināta Latvijas valsts aizsardzība un drošība, līdz ar ko no politiskā viedokļa Latvijas gatavība sniegt atbalstu tiktu augsti novērtēta. NBS dalība operācijā tiek plānota saskaņā ar “Latvijas Nacionālo bruņoto spēku piedalīšanās starptautiskajās operācijās” 1. panta pirmās daļas 1. punkta nosacījumiem – tā ir dalība starptautiskā miera uzturēšanas operācijā, kuras mērķis ir atjaunot un uzturēt mieru konflikta zonās un kurās iesaistītajam personālam nav tiesību piedalīties karadarbībā, izņemot gadījumus, kad tas ir nepieciešams pašaizsardzības nolūkā.Atbilstoši likumam “Latvijas Nacionālo bruņoto spēku piedalīšanās starptautiskajās operācijās”, NBS karavīri starptautiskajā operācijā piedalās saskaņā ar Saeimas lēmumu.  |
| 3. | Projekta izstrādē iesaistītās institūcijas | Projekts izstrādāts Aizsardzības ministrijā.  |
| 4. | Cita informācija | Aizsardzības ministrija nodrošinās Latvijas saistības atbilstoši piešķirtajiem valsts budžeta līdzekļiem budžeta programmas 22.00.00 "Nacionālie bruņotie spēki" ietvaros no starptautiskajām operācijām paredzētajiem līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Nacionālo bruņoto spēku personālu. |
| 2. | Tiesiskā regulējuma ietekme uz tautsaimniecību un administratīvo slogu | Tautsaimniecību neietekmē. Sabiedrības grupu un institūciju tiesības un pienākumus nemaina. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un institucionālo struktūru neietekmēs. Jaunas institūcijas netiks izveidotas un esošās institūcijas netiks likvidētas. |
| 3. | Cita informācija | Nav. |

Anotācijas III, IV un VI sadaļa - projekts šo jomu neskar.

Ministru prezidenta biedrs,

aizsardzības ministrs A.Pabriks

Vīza: valsts sekretārs J. Garisons

D. Nemeņonoks

dmitrijs.nemenonoks@mod.gov.lv

tel.67335256

S. Šadurska

signe.sadurska@mod.gov.lv

tel.67335247